তিনি বলেন, সরকার জনগণের কল্যাণে কাজ না করে গণবিরোধীতায় লিপ্ত হয়েছে। হতদরিদ্র জনগোষ্ঠীর উপর চাপিয়ে দেয়া হয়েছে গণবিরোধী বাজেট। প্রস্তাবিত বাজেটে অযৌক্তিকভাবে করারোপ করা হয়েছে। প্রস্তাবিত বাজেট নিয়ে অনেক রূপকথার গল্প শোনানো হলেও বাস্তবে তা অন্তঃসারশুণ্য। কারণ, ঘোষিত বাজেটে প্রায় দেড় লক্ষ্যকোটি টাকা ঘাটতি দেখানো হয়েছে। তাই এই শুভঙ্করের ফাঁকির বাজেট কোন ভাবেই বাস্তবায়ন যোগ্য নয়। তিনি সরকারের গণবিরোধী সিদ্ধান্তের বিরুদ্ধে কার্যকর আন্দোলন গড়ে তুলতে সকল স্তরের জনগণের প্রতি আহবান জানান।